Çalakîye hetê Merkezê Komelê Demokratîkî yê Kurdan ra ameye serûberkerdene û FCK, Die Linke, ADHK, ATIF, Merkezê Kulturî yê Tohumî, MLKP, aktîvîstê Alinterî zî tewrê çalakîyî bîyî.
Çalakîye de pankartê bi nuşteyê ''Hukmatê faşîstî yê tirkan pê kiştişê kurdan qîm nêkerd nika zî hêrişê goranê ma keno'' û ''Bişermê destê xo medê goranê ma'' ameyî akerdene.
Eşkerayîya FCKyî de zî wina ame vatene: ''Hîşmendîya faşîste ya Tirkîya ewro Almanya de yena kerdene. Ganî Hukmatê Almanya vera nê hêrişan bêveng nêmano. Hêrişê vera goranê ma, hêrişê vera ma yê.''
Die Linke, ADHK, ATIF, Merkezê Kulturî yê Tohumî  û Alinterî zî eşkera kerd ke nê hêrişî sey hêrişanê nîjadperestan ê ke nê rojan de yenê kerdene.
Çalakîye de sloganê ''Biciwîyo paştdayîşo mîyanneteweyî'' ame vatene.
